Полагането на грунд пред боядисване с латекс или каквато и да е друга боя, е препоръчително, но не и задължително. Ролята на грунда, особено при по-абразивните повърхности, е да ги изравни и да намали тяхната попивателност.
Така се намалява разхода на латекс с поне 10%, което спестява доста труд. Освен да помага с икономията на материали, грундът гарантира по-добро сцепление между повърхностите и това, което ще се боядисва.
Има и различни видове грундове за различни апликации, които се ползват за по-дълбоко попиване в основата на повърхностите, най-вече употребени при полагането на лепила и разливни замазки.